cyanic-selkie/wikianc huggingface dataset:
Radama I
Radama I "die Grote" (1793-1828) was die eerste Malgassiese monarg wat deur ’n Europese staat erken is as koning van Madagaskar (1810-1828). Hy het op 18-jarige ouderdom die troon bestyg ná die dood van sy pa, koning Andrianampoinimerina van die Koninkryk Imerina.
Bewind
Verskeie prinsdomme wat deur sy pa verower is, het in opstand gekom ná die nuus van Andrianampoinimerina se dood, en die nuwe koning moes dadelik op militêre veldtogte vertrek om die rebellies te onderdruk en sy posisie te vestig – dit het ingesluit die voltooiing van die onderwerping van die Betsileo-koninkryk.
duimnael|230px|links|Die graftombe van Radama I (regs), 1885. Tydens Radama se bewind het die eerste Europeërs die Koninkryk Imerina op die eiland se sentrale plato, met die hoofstad Antananarivo, betree. Radama het die afgevaardigdes van die Londense Sendinggenootskap aangemoedig om skole te vestig en aan die adellikes en potensiële staatsdiens- en militêre rekrute ambagte te leer en hulle letterkundig te maak. Hulle het ook die Christelike geloof aan die eiland bekend gestel en die Bybel vertaal.
Groot politieke en sosiale hervormings het onder sy bewind plaasgevind, onder meer ’n einde aan die internasionale slawehandel, wat histories ’n sleutelbron van rykdom vir die Merina-monargie was. Met behulp van aggressiewe militêre veldtogte het hy tweederdes van die eiland onder sy heerskappy verenig.
Volgens Radama se Europese kontakte was hy openlik skepties oor die baie godsdienstige rituele en tradisies wat die vorige vier eeue onder die Merina-volk gevestig geraak het. Hy het veral die belangrikheid van die sampy, die 12 koninklike idole wat belangrik in hofrituele was, bevraagteken. Baie van die kulturele en tegnologiese vernuwings wat Radama ingestel het, is deur die grootste deel van die bevolking verwerp as ’n minagting van die erfenis van hul voorvaders en hul tradisies.
Boesmanspruit (Assegaairivier, Piet Retief)
Die Boesmanspruit is 'n klein takrivier van die Assegaairivier naby Piet Retief, Mpumalanga in Suid-Afrika.
Assam
Assam (Assamees: অসম, Ôxôm, [ɔˈxɔm], ; Bodo: आसाम, Asam; Bengaals: আসাম, Âshám, [ɑːˈʃɑːm]) is 'n deelstaat in die noordooste van Indië met 'n oppervlakte van 78 438 km² en 'n bevolking van sowat 31,2 miljoen. Dit is op 26 Januarie 1960 gestig. Die amptelike taal is Assamees. Die hoofstad is Dispur met 'n bevolking van sowat 10 812 (2012) en die grootste stad is Guwahati. Assam se geografie word veral deur die groot Brahmaputrarivier gekenmerk. Assam se bevolking is baie divers, naas die ampstale word Garo, Ho, Jingpho, Khasi, Kokborok, Meitei, Mizo en Tai Yai in dié deelstaat gepraat. Die Sjerpa is een van die etniese groepe in Assam.
Vuyani Bungo
Vuyani Bungo (bekend as The Beast; 1967-) is ’n voormalige Suid-Afrikaanse Wêreldbokskampioen. Hy het van 1994 tot 1999 sy junior-veergewigtitel 13 keer suksesvol verdedig.
Bungo is op 26 Februarie 1967 op Mdantsane in die Oos-Kaap gebore. Hy maak sy debuut op 26 April 1987 teen Xolela Makhuluma in die Mdantsane-stadion. Sy laaste geveg was op 25 Junie 2005 teen Thomas Mashaba in Oos-Londen se Absa-stadion. Hy het 39 van die 44 gevegte oor sy loopbaan gewen, 43% met uitklophoue.
Ashkelon
Ashkelon (ook wel Askelon), Hebreeus: אשקלון, Arabies: عسقلان , is 'n Israelse stad in die Suidelike distrik met 'n bevolking van sowat 138 000 in 2017.
Die stad lê noordelik van die Gasastrook aan die Middellandse See.
Ashkelon het in die Oudheid tot die Filistyne-gebied behoort.
Tiandihui
Die Tiandihui (Chinees: 天地會, Tiān Dì Huì), letterlik die "Vereniging van die Hemel en die Aarde", ook bekend as die Hongmen (洪門, die "Groot Familie"), is ’n Chinese broederskap en geheime volksgodsdiensorganisasie. Namate die Tiandihui deur verskillende provinsies versprei het, het dit in baie groepe vertak en was dit onder verskillende name bekend, onder meer die Sanhehui. Die Hongmen-groep is vandag min of meer sinoniem met die hele Tiandihui-konsep, hoewel die naam "Hongmen" ook deur ’n paar misdaadgroepe gebruik word.
Toe Brittanje oor Hongkong regeer het, is alle Chinese geheime organisasies beskou as ’n misdaadbedreiging en saam die Triades genoem. Eintlik is die Sanhehui-groep, die "Vereniging van Drie Hormonieë", die bron van die term "Triade" wat sinoniem met Chinese georganiseerde misdaad geword het. Weens dié erfenis is die Tiandihui soms omstrede; dit is onwettig in Hongkong.
Geskiedenis
Volgens navorsing wat gebaseer is op primêre bronne wat in die 1980's in China aan die publiek oopgestel is, is die eerste Tiandihui in 1762 gestig deur onder andere Ti Xi. Die stigters was almal van Zhangpu, Zhangzhou, Fujian, op die grens met Guangdong. Hulle is uit Zhangpu na Sichuan, waar hulle ’n kultus begin het wat nie goed afgeloop het nie. Ti Xi is toe na Guangdong, waar hy ’n groep volgelinge in Huizhou bymekaargemaak het. In 1761 het hy na Fujian teruggekeer en die Tiandihui saam met sy volgelinge gestig.
’n Eeu vroeër het die Qing-dinastie lidmaatskap van sulke verenigings verbied en hulle na die anti-Qing-weerstand gedryf. In die 18de eeu was daar ’n groot toename in sulke organisasies, waarvan sommige die Qing wou omverwerp. Een van hulle was die Tiandihui. Teen 1767 het Lu Mao ’n roofveldtog in die Tiandihui gelei om hul revolusionêre bedrywighede te befonds.
In die laat 19de eeu is takke van die Hongmen ook deur Chinese gemeenskappe oorsee gestig, onder meer in die VSA, Kanada en Australië.
Ná die omverwerping van die Qing-dinastie in 1911 was die Hongmen skielik sonder ’n doel. Hulle het daarna in verskillende groepe verdeel. Sommige kon nie meer op skenkings van lojale ondersteuners staatmaak of ’n normale lewe hervat ná jare van wegkruip nie, en hulle het hulle tot misdadigheid gewend – dit was die begin van die Triades.
Die Hongmen vandag
Die Hongmen bestaan glo uit sowat 300 000 lede – in China en oorsese gemeenskappe. Die meeste lede is Chinese, maar daar is ook Japannese en ’n paar wit Amerikaanse lede. Die organisasie is in takke verdeel, na bewering sowat 180. Die grootste groep, Wu Sheng Shan, het dalk sowat 180 000 lede.
Hongmen-lede wêreldwyd bewaar steeds sekere algemene tradisies, soos om klem te lê op hul patriotiese oorsprong; die eerbiediging van Guan Yu, ’n historiese Chinese figuur wat bekend is vir sy regverdigheid, patriotisme en lojaliteit; die konsep van broederskap; en ’n geheime handdruk. Deur middel van geheime spreuke, handgebare, klere en offerrituele kan die lede mekaar uitken. .
In Hongkong is die organisasie onwettig weens hul beweerde verbintenis met die Triades.
In Taiwan is hulle nie net wettig nie, maar ook polities invloedryk. Die stigter van die Republiek van China (1912-'49), Sun Yat-sen, was ’n senior figuur in die Hongmen, so ook die nasionalistiese leier Chiang Kai-shek. Die organisasie se bedrywighede is vandag openliker en hulle het ook sakebelange.
In die Volksrepubliek China is die Hongmen bekend as die Zhi Gong-party (致公党), ’n niekommunistiese politieke party wat aan die Politieke Raadgewende Konferensie van die Chinese Volk deelneem.
Die Kanadese tak is in 1863 in Barkerville, Brits-Columbië, gestig. Sedert 1971 is hulle daar en in Amerika bekend as die Chinese Vrymesselaars.
Die hoofdoelwitte van die Hongmen vandag is om as broederskap onder oorsese Chinese te dien en aan welsynbedrywighede deel te neem. Op 28 Julie 1992 is die 3de Wêreldwye Hongmen-konferensie in Amerika gehou. Meer as 100 verteenwoordigers van oor die wêreld het dit bygewoon en die stigting van ’n wêreldwye Hongmen-vereniging aangekondig.
Malherbe
Malherbe is 'n Afrikaanse van, wat na die volgende persone kan verwys:
Lys van stede en dorpe in Botswana
Hier volg 'n lys van dorpe en stede in Botswana (volgens distrikte):
Rietfontein, Noord-Kaap
Rietfontein is 'n dorp in die Noord-Kaap en 'n grenspos tussen Suid-Afrika en Namibië. Hier is ook 'n sendingstasie van die NG Kerk. Die grenspos is daagliks oop van 08:00 tot 16:30. Daar is verskeie panne in die omgewing, soos Hakskeenpan, Uitsakpan en Koppieskraalpan.
Die sendingstasie Rietfontein, wat in Khoikhoi bekendstaan as Aakaap, is in 1801 deur William Anderson (1769–1852) en Johannes Jacobus Kicherer (1775–1825) van die Londense Sendinggenootskap gestig. Rietfontein is 'n vertaling van die Khoikhoi-naam, wat bestaan uit a (riet) en /ab (poel of fontein).
Trivia
Elsie Vaalbooi, 'n lid van die ǂKhomani (Nǁnǂe) San of Boesmans en van die laaste sprekers van die Nǁng taal het hier grootgeword.
1243
Die jaar 1243 was 'n gewone jaar wat volgens die Gregoriaanse kalender op 'n Donderdag begin het. Dit was die 43ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad.
Clathria terraenovae
Clathria terraenovae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1924 deur Dendy.
Paige (stoeier)
Paige (gebore 17 Augustus 1992) is 'n Engelse aktrise. Sy is bekend vir haar rolle in die televisiereekse WWE Smackdown! (1999), WWE Superstars (2009), WWE NXT (2010), en WWE Main Event (2012).
Stella Adams
Stella Adams (24 April 1883 – 17 September 1962) was 'n Amerikaanse aktrise. Sy was bekend vir haar rol in die rolprent The Vampire Bat (1933).
1244
Die jaar 1244 was 'n skrikkeljaar wat volgens die Gregoriaanse kalender op 'n Vrydag begin het. Dit was die 44ste jaar van die 13de eeu n.C. In teenstelling met gewone jare het die jaar 366 dae en 'n 29 Februarie gehad.
Rooi
Rooi is 'n kleur wat lê by die laagste frekwensies van lig wat deur die menslike oog onderskei kan word. Rooi lig het 'n golflengte van ongeveer 700 nanometer. Rooi, wat die langste golflengte het, word die minste gebreek (refraksie of ligbreking) en violet die meeste.
Suurstofhoudende bloed is rooi weens die hemoglobien wat daarin bevat is. Rooi lig word eerste deur seewater geabsorbeer, sodat baie visse en ander ongewerwelde seediere wat helderrooi vir mense voorkom, in werklikheid swart in hulle natuurlike omgewing voorkom.
Rooi is 'n toevoegende primêre kleur, komplementêr tot siaan. Dit was eers beskou as 'n aftrekkende primêre kleur, en word steeds soms so beskryf in nie-wetenskaplike literatuur. Dit is wel nou bekend dat die kleure siaan, magenta en geel nader aan die ware primêre kleure is wat deur die oog onderskei kan word, en word in moderne kleurdrukwerk gebruik. In die RGB-kleurmodel wat deur TV-stelle en rekenaarskerms gebruik word is rooi een van die drie kanale, genaamd R.
Laer frekwensies word infrarooi, of verre rooi, genoem.
'n Rooi filter wat in swart-en-wit fotografie gebruik word, verskerp die kontras in meeste tonele. Byvoorbeeld, wanneer dit saam met 'n polariseerder gebruik word, kan dit die lug swart maak. Filmtipes wat die effek van infrarooifilm naboots (soos Ilford se SFX 200), doen dit deur baie meer sensitief te wees vir rooi as die ander kleure.
Kleurkoördinate
Volgens verskeie kleurskemas word as volg voorgestel:
Boesmanspruit (Vaalrivier, Standerton)
Die Boesmanspruit is 'n klein takrivier van die Vaalrivier naby Standerton in Mpumalanga in Suid-Afrika.
Leeufonteinsloot
Die Leeufonteinsloot is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.
Etiek
Etiek is die studie van morele waardes en gebruike uit 'n filosofiese oogpunt. Die konsepte van wat reg en verkeerd is, goed en kwaad is, en wat verantwoordelikheid beteken, word hierdeur ondersoek.
Drie tipes etiek: normatief, beskrywend en meta-eties
Normatiewe etiek is die veld wat die meeste aandag kry, en is moontlik die oudste veld van filosofie. Sokrates, bv., het sy ondersoeke beskryf as 'n poging om 'n antwoord te gee aan die vraag: "hoe moet mens lewe?". Enige antwoord tot so 'n vraag is normatief: dit bepaal dat mens só moet maak en nie sús nie. Wanneer ookal iemand probeer vas stel of 'n aksie reg of verkeerd is, is hul besig met normatiewe etiek. Dié veld staan in dié verhouding met die ander twee rigtings: wanneer iemand vir u 'n volledige beskrywing van enige bestaande etiese gedrag gee, kan u sinvol vra 'is dié die regte manier om te gedra?', dus kan mens sien dat beskrywende etiek nie noodwendig normatiewe implikasies het nie; so ook vir meta-etiese teorieë, want mens sê bv. dat dit verkeerd is om kinders te martel of om lewende katte aan die brand te slaan sonder om enigiets te sê oor wat die oorsprong van geregtigheid is, en mens wil gewoonlik sê dat sulke askies verkeerd is watookal die regte meta-etiese storie is.
Beskrywende etiek is tipies van antropologie, juis omdat dit moeilik is om enige filosofiese implikasies vas te stel vanuit 'n beskrywing van die morele gelowe van 'n sekere groep mense in 'n sekere tyd en plek. Vir die meeste mense is die inhoud van die meeste etiese stelsels slegs 'n nuuskierigheid: hul is grotendeels net geïntereseerd in wat die inhoud van hul eie etiese beleid is, en dalk oor 'n paar na-verwante belkeide, omdat hul slegs oor dié beleide voel dat hulle óók só moet maak. 'n Algemene teorie wat alle bestaande etiese stelsels in ag neem sou 'n meta-etiese teorie wees, omdat dit 'n storie sou wees oor wat die etiek in die algemeen is.
Meta-etiek is die studie van die konsepte van etiek: dit probeer om vas te stel wat morele terme beteken, wat die rol van etiek in mense se lewens is, wat die rol van taal in moraliteit is, watse eienskappe van die wêreld is van morele belang, en ander sulke filosofiese vrae aangaande moraliteit wat nie vrae is oor wat reg of verkeerd is nie. Tipiese meta-etiese vrae is: 'is daar etiese feite?', of 'wat maak 'n lewe 'n goeie lewe om te hê?'. Terwyl verskeie filosowe, soos Aristoteles, Kant, en meer onlangs, R.M. Hare, probeer om vanuit 'n meta-etiese teorie na 'n normatiewe teorie te beweeg, is dit nie oogeenlopend dat so 'n poging suksesvol sou wees nie. Terwyl filosowe gereeld genoeg voorbeelde uit beskrywende etiek uitwys as ondersteuning of teenvoorbeelde vir verskeie meta-etiese teorieë, werk meeste filosowe meeste van die tyd vanuit hul eie etiese agtergrond liewers as die van mense van 'n ander kultuur.
Toegepaste etiek
In toegepaste etiek word die praktiese implikasies van teoretiese etiek aangewend om vraagstukke in ons daaglikse bestaan te beantwoord. So kry ons bv mediese etiek, omgewings etiek, politiese etiek, finansiële etiek, geregtelike etiek ens. Dit is in dié veld waar mens vrae soos, 'is aborsie aanvaarbaar?', of 'hoe moet ons diere behandel?' probeer antwoord, tipies deur te bepaal hoe mens se gunsteling normatiewe teorie hierdie vrae beantwoord en dat dié antwoord beter as die ander kandidate is.
Hetman
Hetman was in die 15de tot 18de eeu die titel van die tweede hoogste militêre aanvoerder (naas die monarg) in Pole en die Groothertogdom van Litaue, wat van 1569 tot 1795 saam die Pools-Litause Gemenebes was.
Dit was ook die hoogste militêre rang in die Oekraïne se Kosak-hetmanate. Die titel гетьман is van die 16de eeu af deur die Oekraïnse Kosakke gebruik en hejtman van die 15de eeu af deur die Tsjegge in Boheme. Hejtman is vandag die term vir die verkose goewerneur van ’n Tsjeggiese streek bekend as kraj.
Durham
Durham (uitgespreek /ˈdʌrəm/) is 'n stad in noordoostelike Engeland in die graafskap Durham. Volgens die 2001-sensus het die stad 'n bevolking van 87 656 gehad. Durham is bekend vir sy katedraal wat in 1133 voltooi is en die Durham-universiteit, die derde oudste universiteit in Engeland
Huambo-provinsie
Huambo is 'n provinsie in Angola met 'n bevolking van sowat 1 900 000 mense. Die hoofstad is Huambo (voorheen Nova-Lisboa).
1245
Die jaar 1245 was 'n gewone jaar wat volgens die Gregoriaanse kalender op 'n Sondag begin het. Dit was die 45ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad.
The Hill, Johannesburg
The Hill is 'n voorstad van Johannesburg, Suid-Afrika. Dit is in Johannesburg se F-streek geleë.
Katherine Parkinson
Katherine Parkinson (gebore 9 Maart 1978) is 'n Engelse aktrise en skryfster. Sy is bekend vir haar rolle in die rolprente Easy Virtue (2008), How to Lose Friends & Alienate People (2008), en Pirate Radio (2009), en in die televisiereeks The IT Crowd (2006).
Varsseveld
Varsseveld is ’n dorp in die munisipaliteit Oude IJsselstreek in die provinsie Gelderland in Nederland.
Toepolef Tu-22M
Die Toepolef Tu-22M was 'n supersoniese bomwerper van die Sowjetunie met die NAVO-verslagnaam Backfire. Dit het oor swaaivlerke beskik en het die Toepolef Tu-22 vervang. Die motors was meer konvensioneel geplaas en was ook die nuwe, kragtiger Kuznetsov motors.
Varsseveld
Die dorp het byna 5 800 inwoners. Varsseveld het ’n moderne sportsentrum met ’n binnenshuise swembad met voorsiening vir buitemuurse sportsoorte ook. Die dorp het volop industriële werksgeleenthede.
Readsdaterivier
Die Readsdaterivier is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.
Nancy Addison
Nancy Addison (21 Maart 1946 – 18 Junie 2002) was 'n Amerikaanse aktrise. Sy was bekend vir haar rolle in die rolprent Somewhere, Tomorrow (1983) en in die televisiereekse Ryan's Hope (1975) en Loving (1983).
Ataman
Ataman (Russies: атаман; Oekraïns: отаман) was die titel van ’n aanvoerder van veral die Russiese Kosakke. In sekere periodes van die geskiedenis is die woord hetman ook gebruik, veral vir Oekraïnse Kosakke.
Die woord ataman of hetman kom moontlik van die Duitse woord hauptman of meer waarskynlik van ’n Turkse woord wat beteken "vader van die ruiters".
Clathria tortuosa
Clathria tortuosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1988 deur Uriz.
Koffiewinkel
Koffiehuis of koffiewinkel is verwante terme vir 'n instelling wat hoofsaaklik koffie en ander warm drankies bedien. Café of kafee kan verwys na 'n koffiehuis, kroeg, teekamer, 'n klein en goedkoop restaurant of ander gemaklike eet-en-drink plek, afhangende van die kultuur. 'n Koffiehuis deel 'n paar van dieselfde kenmerke met 'n kroeg of restaurant, maar dit is anders as 'n kafeteria. Soos die naam aandui, fokus 'n koffiehuis op die verskaffing van koffie en tee asook ligte verversings. Baie koffiehuise in die Midde-Ooste, en in Wes-Asiatiese immigrantdistrikte in Westerse lande, bied Shisha (nargile in Turks en Grieks) aan, 'n gegeurde tabak gerook deur 'n hookah. Espresso bars is 'n tipe koffiehuis wat spesialiseer in die bediening van espresso en espresso-gebaseerde drankies.
Vanuit 'n kulturele oogpunt, dien koffiehuise veral as sentrums vir sosiale interaksie: die koffiehuis bied aan sy sosiale lede 'n plek om te vergader, gesels, skryf, lees, mekaar te vermaak, of tydverwyl, hetsy individueel of in klein groepies van twee of drie persone. 'n Koffiehuis dien dus as 'n informele klub vir sy gereelde lede.
Geskiedenis
Koffiedrinkery het in die 15de eeu van Ethiopië tot Mekka en die Ottomaanse Ryk versprei. Alkohol was nie toegelaat vir Moslems nie, maar koffiehuise het aan die behoefte aan sosialisering voldoen. Koffiehuise is onder meer in Damaskus, Istanbul en Kaïro geopen. Die eerste Europese koffiehuis is in 1645 in Venesië geopen. Ander groot Europese en Noord Amerikanse stede het ook spoedig gevolg: Oxford in 1650, Londen in 1651, Den Haag in 1664, Hamburg in 1677 en Parys, Boston en New York in 1689.
Daar is 'n koffiehuiskultuur in baie Europese lande. Dit beteken dat mense lank na 'n koffiehuis gaan om die koerant te lees terwyl hulle koffie geniet, met ander praat of na mense staar. Baie skrywers het in koffiehuise geskryf; Sentraal-Europese stede soos Praag, Wene en Boedapest het 'n reputasie verwerf met sulke koffiehuise. Die filosoof George Steiner is van mening dat die koffiehuis 'n verskynsel is wat Europa van die Verenigde State onderskei.
Koffiehuise was ook soms vergaderplekke vir politiek ontevredenes, en dat sulke besprekings die vonk van die rewolusies kon laat opvlam. Daar is inderdaad verskeie politieke bewegings in die Weense en ander koffiehuise gestig. Leon Trotsky (Trotskyȉsme), Adolf Hitler (Nasionaal-Sosialisme) en Theodor Herzl (Sionisme) was gereelde besoekers aan koffiehuise.
Formaat
Koffiehuise het soms 'n buitegedeelte (terras of sypaadjie) met sitplekke, tafels en parasols. Dit is veral die geval met Europese kafees. Koffiehuise bied 'n meer oop openbare ruimte in vergelyking met baie van die tradisionele kroeë wat hulle vervang het, wat meer deur mans oorheers is met die fokus op drank.
Een van die oorspronklike gebruike van die koffiehuis, as plek vir uitruil van inligting en kommunikasie, is in die negentigerjare weer vernuwe met die internetkafee (met verniet Wi-Fi bekendgestel. Die verspreiding van moderne styl koffiehuis na stedelike en landelike gebiede het hand aan hand gegaan met die toenemende gebruik van mobiele rekenaars. Rekenaars en internettoegang in 'n kontemporêre styl help om 'n jeugdige, moderne plek te skep, vergeleke met die tradisionele kroeë of outydse etes wat hulle vervang het.
Kabokweni
Kabokweni is 'n dorp in die Ehlanzeni-distriksmunisipaliteit in Mpumalanga.
1247
Die jaar 1247 was 'n gewone jaar wat volgens die Gregoriaanse kalender op 'n Dinsdag begin het. Dit was die 47ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad.
Tlokweng
Tlokweng is 'n dorp in Suid-oos Botswana.
Huíla-provinsie
Huíla is 'n provinsie in die suid-weste Angola met 'n bevolking van sowat 700 000 mense. Die hoofstad is Lubango.
1246
Die jaar 1246 was 'n gewone jaar wat volgens die Gregoriaanse kalender op 'n Maandag begin het. Dit was die 46ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad.
Impalalelie
Die Impalalelie (Adenium multiflorum) is 'n kremetartagtige, klein boompie wat voorkom vanaf die noorde van KwaZulu-Natal, deur Eswatini tot in Zimbabwe en Mosambiek asook Malawi en Zambië. Die boom het opvallende, helderkleurige, trompetvormige blomme. Die boom produseer wit melksap en dra vir 'n kort tydjie glasende blare.
Clathria toxipraedita
Clathria toxipraedita is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1913 deur Topsent.
Pageview
Pageview is 'n voorstad van Johannesburg, Suid-Afrika. Dit is in Johannesburg se F-streek geleë.
Megan Parkinson
Megan Parkinson (gebore 1996) is 'n Engelse aktrise. Sy is bekend vir haar rolle in die televisiereekse Holby City (1999), Game of Thrones (2011), Harlots (2017), en C.B. Strike (2017).
Peter Gawthorne
Peter Gawthorne (1 September 1884 – 17 Maart 1962) was 'n Britse akteur. Hy was bekend vir sy rolle in die rolprente Good Morning, Boys (1937), The Ticket of Leave Man (1937), Ask a Policeman (1939), en  'Pimpernel' Smith (1941).
Nothing but the Truth (2008 film)
Nothing but the Truth is 'n film uit 2008. Die film is verwerk uit 'n baie gewilde eenmanvertoning uitgevoer deur die akteur en regisseur John Kani.
Die film het sy première op die Internasionale Filmfees in Durban in 2008.
Oorsig
In New Brighton, Suid-Afrika, maak die 63-jarige bibliotekaris Sipho Makhaya gereed om die lyk van sy broer Themba, onlangs oorlede in ballingskap in Londen, te ontvang en 'n held van die Anti-Apartheidsbeweging. Nothing but the Truth ondersoek die kontras tussen die swartes wat in Suid-Afrika gebly het en hul lewens op die spel geplaas het om die stryd teen apartheid te lei en diegene wat oorwinnend teruggekeer het nadat hulle in ballingskap gewoon het nie.
Asab
Asab is 'n nedersetting in die ǁKaras-distrik in die suide van Namibië. Die plek se naam is 'n Nama woord wat "nuwe ding" beteken. Dit is op die B1-nasionale pad halfpad tussen Mariental en Keetmanshoop geleë. Sowat 23 km (14 myl) oos van Asab is die Mukurob-spits (Vinger van God) wat in 1988 ineengestort het.
Asab ressorteer onder die Berseba-kiesafdeling. Die dorpie beskik oor 'n vulstasie, winkel en 'n klein hotel, alhoewel nie een van hierdie besighede tans oop is nie. Vir die rede is die plek al as 'n spookdorp beskryf. Die Asab-spoorwegstasie is 'n halte op die TransNamib-lyn vanaf Windhoek na Keetmanshoop.
Ongeveer 3 km buite Asab is die Groendoring-gemeenskap wat na die Groendoringboom vernoem is. Die gemeenskap beskik oor 'n privaat kerk en 'n kleuterskool wat tans gesluit is.
Clathria toxistricta
Clathria toxistricta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Messier 32
Messier 32 of M32 (ook bekend as onder meer NGC 221) is ’n dwergsterrestelsel sowat 2,65 miljoen ligjare van die Aarde af in die sterrebeeld Andromeda. Dit is ’n satellietstelsel van die bekende Andromeda-sterrestelsel (M31) en is in 1749 deur Le Gentil ontdek. Charles Messier het dit in sy katalogus van komeetagtige voorwerpe opgeneem.
M32 is net 6 500 ligjare op sy breedste. Soos die meeste elliptiese sterrestelsels bevat dit meestal ouer, dowwe rooi en geel sterre met omtrent geen stof of gas nie, wat beteken geen nuwe sterre word gevorm nie. Daar is egter tekens van stervorming in die relatief onlangse verlede.
Die struktuur en sterre van M32 is moeilik om te verduidelik aan die hand van tradisionele modelle. Onlangse simulasies dui op ’n nuwe scenario: dat die getyveld van M31 die spiraalsterrestelsel in ’n kompakte elliptiese stelsel kon verander het. Wanneer ’n klein sterrestelsel in die sentrale dele van M31 beland, word die grootste deel van die buitenste lae van die kleiner stelsel weggestroop. Die sentrale romp van die kleiner stelsel word veel minder beïnvloed en behou sy vorm. Gety-effekte ontketen ’n massiewe steruitbarsting in die kern, en dit veroorsaak die groot digtheid wat in M32 gesien kan word. Daar is ook bewyse dat M32 ’n buitenste skyf het.
Nog ’n hipotese oor die ontstaan van die stelsel is dat M32 die grootste oorblyfsel is van ’n voormalige spiraalsterrestelsel, M32p, wat toe die derde grootste lid van die Plaaslike Groep was (vermoedelik sowat 2,5×1010 M☉). Volgens dié simulasie het M31 (Andromeda) en M32p sowat 2 miljard jaar gelede saamgesmelt. Dit verklaar die ongewone samestelling van die huidige M31-sterhalo en die struktuur van M32 se inhoud.
Swartkolk
M32 bevat ’n supermassiewe swartkolk, waarvan die massa geraam word op tussen 1,5 en 5 miljoen sonmassas.
Kleuterskool
'n Kleuterskool is 'n skool vir kinders tussen die ouderdom van twee tot vyf jaar. Baie kleuterskole bied ook graad R (voorbereidingsjaar) aan, hoewel dit ook in 'n laerskool deurloop kan word. Kleuterskole kan onder privaat bestuur wees, maar kan ook deur die regering daargestel of selfs gesubsidieer wees. Sommige kleuterskole bied ook 'n gebalanseerde ontbyt en middagete vir die kinders aan.
Die bywoon van kleuterskole is nie verpligtend nie, maar kan help om kinders vir die laerskool voor te berei. Ouers wat voltyds werk maak ook van kleuterskole gebruik om toesig oor kinders te hou terwyl hulle nie tuis is nie.
Van die vaardighede wat kinders by 'n kleuterskool aanleer:
1248
Die jaar 1248 was 'n skrikkeljaar wat volgens die Gregoriaanse kalender op 'n Woensdag begin het. Dit was die 48ste jaar van die 13de eeu n.C. In teenstelling met gewone jare het die jaar 366 dae en 'n 29 Februarie gehad.
Artikel X
Artikel X (Engels: X Article), formeel getiteld The Sources of Soviet Conduct, was 'n artikel geskryf deur George F. Kennan onder die skuilnaam "Mr. X" en gepubliseer in die tydskrif Foreign Affairs in Julie 1947. Kennan, die Charge d'Affaires aan die Ambassade van die Verenigde State in die Sowjetunie van 1944 tot 1946, het in die artikel 'n beleid van inperking (containment) van die Sowjetunie en sterk anti-kommunistiese optrede bepleit.
Agtergrond
G.F. Kennan het in Julie 1945 by die Amerikaanse ambassade in Moskou aangesluit as die Charge d'Affaires. Alhoewel hy baie krities was teenoor die Sowjet-stelsel, was die stemming binne die Amerikaanse Ministerie van Buitelandse Sake ten gunste van vriendskap teenoor die Sowjetunie omdat die Sowjetunie 'n belangrike bondgenoot in die oorlog was teen Nazi-Duitsland. Kennan het 'n beleid bekend as inperking (containment) voorgestel.
In Februarie 1946 het die Amerikaanse Tesourie die Amerikaanse ambassade in Moskou gevra waarom die Sowjetunie nie die nuutgeskepte Wêreldbank en die Internasionale Monetêre Fonds ondersteun nie. In antwoord het Kennan die "Lang Telegram" geskryf waarin hy sy menings en sienings van die Sowjetunie uiteensit. Volgens Kennan het die Sowjetunie se wêreldbeskouing gespruit uit 'n tradisionele 'Russiese gevoel van onveiligheid'. Die verslag het op 22 Februarie 1946 in Washington D.C. aangekom. Kennan het onder meer in die verslag gestel dat terwyl die Sowjet-mag "ondeurdringbaar vir die logika van die rede" was, was dit terselfdetyd "hoogs sensitief vir die logika van geweld".
Die Lang Telegram
Die voorwoord van die Lang Telegram sluit die volgende kommentaar in:
Kennan het beskryf om Sowjetkommunisme te hanteer "ongetwyfeld die grootste taak is wat ons diplomasie ooit mee gekonfronteer is en waarskynlik die grootste ooit sal wees." In die eerste twee afdelings het hy konsepte verwoord wat die grondslag van die Amerikaanse Koue Oorlog-beleid geword het:
•	Die USSR beskou die land in 'n ewige oorlog met die kapitalisme;
•	Die USSR beskou linkse, maar nie-kommunistiese, groepe in ander lande as 'n nog erger vyand van die land as die kapitalistiese groepe;
•	Die USSR sal beheerbare Marxiste in die kapitalistiese wêreld as bondgenote gebruik;
•	 Sowjet-aggressie was fundamenteel nie in lyn met die siening van die Russiese volk of met ekonomiese realiteit nie, maar gewortel in historiese Russiese nasionalisme en neuroses;
• 	Die Sowjet-regering se struktuur het objektiewe of akkurate beelde van interne en eksterne realiteit belemmer.
Volgens Kennan het die Sowjetunie nie die moontlikheid vir langtermyn-vreedsame samelewing met die kapitalistiese wêreld gesien nie. Die Sowjetunie se ewigdurende doel was om die sosialistiese saak te bevorder. Vir die Sowjetunie was kapitalisme 'n bedreiging vir die ideale van sosialisme, en kapitaliste kon nie vertrou word of toegelaat word om die Sowjet-mense te beïnvloed nie. Volstrekte konflik is nooit beskou as 'n wenslike weg vir die verspreiding van die Sowjet-belange nie, maar hul oë en ore was altyd oop vir die geleentheid om voordeel te trek uit die "siek weefsel" oral in die wêreld.
In Afdeling Vyf het Kennan Sowjet-swakpunte geidentifiseer en 'n VSA-strategie voorgestel, waarin gesê word dat, ondanks die groot uitdaging, "my oortuiging is dat die probleem binne ons mag is om op te los - en dit sonder die gebruik van enige algemene militêre konflik". Hy het aangevoer dat die Sowjetunie sensitief sou wees vir magprojeksie, dat die Sowjetunie swak was in vergelyking met die verenigde Westerse wêreld, dat die Sowjetunie kwesbaar was vir interne onstabiliteit, en dat die Sowjet-propaganda primêr negatief en vernietigend was. Kennan het gesonde waardering, publieke onderwys, oplossings van die interne probleme van die Amerikaanse samelewing voorgestel, en vir ander nasies 'n positiewe beeld van die wêreld wat die VSA graag wil sien en geloof in die superioriteit van die Westerse lewenswyse bo die kollektiewe ideale van Sowjetkommuniste.
Clifford-Elsey Verslag
In Julie 1946 het president Harry S. Truman die dienste van een van sy senior adviseurs, Clark Clifford, versoek om 'n verslag oor die Sowjet-verhoudings voor te berei wat besonderhede oor "Sowjet-afkeuring" vir naoorlogse ooreenkomste sal verskaf. Die president, wat na bewering gefrustreerd was deur die Sowjet-optrede, het beweer hy wou "gereed wees om aan die hele wêreld die waarheid te openbaar oor die Russiese versuim om ooreenkomste na te kom". Met die hulp van George Elsey het Clifford is 'n verslag geskryf wat die analise van die Lang Telegram sou neem en dit in konkrete beleidsaanbevelings sou omsit. Die paar het die insette van senior amptenare in Buitelandse Sake, Verdediging en Justisie, die gesamentlike stafhoofde en die Sentrale Intelligensiegroep bekom. Hulle het ook die kundigheid van George F. Kennan en Charles Bohlen gebruik om hul verslag te skryf.
Die finale verslag, getiteld "Amerikaanse Betrekkinge met die Sowjetunie", is op 24 September 1946 slegs aan die President voorgelê, en dit is nie buite sy kantoor versprei nie. Trouens, president Truman het beveel dat alle afskrifte van die verslag by hom afgelewer moet word omdat die verslag vir hom van groot waarde was "maar as dit uitgelek het, sou dit die dak van die Wit Huis afblaas ... ons sou die ernstigste situasie op ons hande gehad het wat nog in my administrasie plaasgevind het". Die verslag sou uitersgeheim en ongesirkuleer bly totdat dit in 1968 in Arthur Krock se Memoirs verskyn het.
Die verslag het Truman voorsien met die agtergrond van die oorlogsverhoudinge met die Sowjetunie, insig in bestaande ooreenkomste en belangrikste besonderhede oor die "Sowjet-oortredings" van ooreenkomste met die Verenigde State. Dit het ook die belangrikheid van 'n ingeligte publiek beklemtoon, want "net 'n ingeligte publiek sal die streng beleid ondersteun wat die Sowjet-aktiwiteite noodsaaklik maak".
In die Clifford-Elsey-verslag is die eerste keer melding gemaak van die konsep van "beperking en begrensing" van die Sowjet-invloed.
Oorsprong van die artikel
The Sources of Soviet Conduct het begin as 'n private verslag wat in Januarie 1947 vir Sekretaris van Verdediging James Forrestal voorberei is. Dit was nooit bedoel as 'n openbare dokument nie. Op die aandrang van Hamilton Fish Armstrong, redakteur van Foreign Affairs, het Kennan toestemming van Forrestal verkry om die artikel onder die skuilnaam "X" te publiseer. Toe dit gepubliseer is, was die artikel nie bedoel om 'n verklaring van die regering se amptelike siening van die Sowjet-situasie te wees nie. Toe dit bekend geword het dat die skrywer George F. Kennan was, is die verband met amptelike beleid gemaak, en sommige hoë amptenare, insluitende die minister van buitelandse sake, George C. Marshall, het die goedkeuring van die publikasie bevraagteken.
Hierdie beleid is volgens Kennan verkeerd geïnterpreteer om te beteken dat die VSA die Sowjetunie wêreldwyd moet inperk. Baie van die betekenis wat uit die artikel uitgelê is, selfs binne die regering, was nie wat Kennan bedoel het nie. Hy het erken dat daar ernstige tekortkominge in die artikel was en hy 'n maagsweer ontwikkel het oor die reaksie wat die artikel ontvang het.
Rivierdelta
duimnael|regs|300px|Rapadelta, Lapland (Swede), in die Sareks Nasionale Park. Gesien vanaf Skierffe 'n Rivierdelta is 'n stelsel van vertakkings van 'n rivier voordat dit in 'n oseaan, see, meer, estuarium, reservoir, ander rivier of woestyn uitmond. Op 'n kaart (of uit die lug) het so 'n stelsel min of meer die vorm van 'n driehoek.
Die woord "rivierdelta" word ontleen aan die naam van die Griekse letter Δ (delta). Die driehoekvorm is veral sigbaar in die geval van die Nyldelta – een van die bekendste rivierdeltas.
'n Ander bekende delta van Afrika is die Okavangodelta, wat in die woestyn doodloop. In Suid-Afrika mond die Mkuzirivier in KwaZulu-Natal en die Oranjerivier in die Noord-Kaap met 'n delta by die see uit.
Deltas is dikwels baie vrugbaar en digbevolk. Die deltas wat in die see uitmond, is kwesbaar vir oorstromings.
Vorming van 'n delta
links|duimnael|250px|Die Nyldelta uit die ruimte Riviere bevat soms heelwat sediment, wat dan afgeset word namate die rivier se stroom verswak. Gruis, sand, silt en klei word deur die water meegesleur, maar namate die stroom naby die monding van die rivier verswak, veroorsaak dit dat die swaarder sedimente afgeset word. Eers word die gruis en sand afgeset, maar later ook die silt en nog later die klei. Soos al hoe meer spoelgrond (ook bekend as alluvium) afgeset word, kan die vlak van die sediment sodanig styg dat dit bokant die wateroppervlak kan verskyn. Dan word gepraat van 'n delta. Plantegroei op die afgesette grond stabiliseer die grond.
Illuminati
duimnael|230px|Adam Weishaupt (1748-1830), stigter van die Beierse Illuminati.
Illuminati (meervoud van die Latynse illuminatus, "verligte") of Illuminate is ’n naam wat al aan verskeie groepe gegee is. Histories verwys dit egter na die Beierse Illuminati, ’n geheime organisasie van die Verligting wat op 1 Mei 1776 gestig is en hoofsaaklik uit studente bestaan het. Die doel van die organisasie was om bygelowe, verkramptheid, godsdienstige invloed op die openbare lewe en die uitbuiting van staatsmag teen te werk. "Die punt", skryf hulle in hul grondreëls, "is om ’n einde te bring aan die konkelary van die verskaffers van die reg, om hulle te beheer sonder om hulle te oorheers." Die Illuminati is in 1784, 1785, 1787 en 1790 verbied – saam met die Vrymesselaars en ander geheime organisasies – deur die Beierse heerser Karel Theodor onder aanmoediging van die Rooms-Katolieke Kerk. In die jare daarna is die groep beswadder deur konserwatiewes en godsdienstige kritici, wat beweer het hulle het ondergronds voortbestaan en was verantwoordelik vir die Franse Rewolusie.
Baie invloedryke intellektuele en progressiewe politici was lede van die Illuminati, onder andere hertog Ferdinand van Brunswyk en die diplomaat Xavier von Zwack, wat die orde se onderleier was. Dit het letterkundiges soos Johann Wolfgang von Goethe en die heersende hertoë van Gotha en Weimar gelok.
Oorsprong
Adam Weishaupt (1748-1830) het in 1773 professor in kanonieke reg en praktiese filosofie aan die Universiteit van Ingolstadt geword. Hy was die enigste nie-geestelike professor by die instelling wat deur Jesuïete bestuur is, wie se orde deur Pous Clemens XIV in 1773 ontbind is. Die Jesuïete van Ingolstadt het egter steeds die finansies beheer en 'n mate van mag aan die Universiteit behou, wat hulle steeds as hul eie beskou het. Hulle het konstante pogings aangewend om nie-klerklike personeel te frustreer en te diskrediteer, veral wanneer kursusmateriaal as liberaal of protestants beskou is. Weishaupt het diep anti-klerikaal geword en besluit om die ideale van die Verligting (Aufklärung) te versprei deur middel van 'n soort geheime vereniging van eendersdenkende individue.
Aangesien hy die Vrymesselary as te duur gevind het en hulle ook nie oop vir sy idees was nie, het hy sy eie vereniging gestig wat gebaseer was op Vrymesselary, maar met sy eie agenda. Sy oorspronklike naam vir die nuwe orde was Bund der Perfektibilisten, of Verbond van Volmaakbaarheid (Perfectibiliste); hy het dit later verander omdat dit te vreemd geklink het. Op 1 Mei 1776 vorm Weishaupt en vier studente die Perfectibiliste en neem die Uil van Minerva as hul simbool aan. Die lede het van aliasse in die vereniging gebruik gemaak; sodat Weishaupt Spartacus geheet het, terwyl die regstudente Massenhausen, Bauhof, Merz en Sutor onderskeidelik Ajax, Agathon, Tiberius en Erasmus Roterodamus genoem is. Weishaupt het later vir Sutor uitgeskop omdat hy te apaties was. In April 1778 het die vereniging die Illuminati-orde geword, of Orde van Illuminati, nadat Weishaupt die naam heroorweeg het.
Massenhausen was die meeste aktief in die uitbreiding van die vereniging. Betekenisvol het hy terwyl hy in München gestudeer het, kort na die stigting van die vereniging, Xavier von Zwack, 'n voormalige leerling van Weishaupt, gewerf. Von Zwack sou 'n beduidende administratiewe loopbaan hê (Op 'n staduim was hy in beheer van die Beierse Nasionale Lotery.) Massenhausen se entoesiasme het 'n probleem geword in die oë van Weishaupt, wat dikwels gelei het tot pogings om ongeskikte kandidate te werf. Later het sy wisselvallige liefdeslewe hom die vereniging laat verwaarloos, en toe Weishaupt die beheer van die München-groep aan Zwack oorgedra het, het dit duidelik geword dat Massenhausen geld verduister het en kommunikasie tussen Weishaupt en Zwack onderskep het. In 1778 het Massenhausen gegradueer, diens buite Beiere opgeneem en het geen verdere belangstelling in die vereniging gehad nie. Op hierdie tydstip het die vereniging 'n nominale lidmaatskap van twaalf gehad.
Met die vertrek van Massenhausen het Zwack onmiddelik daarop gefokus om meer volwasse en belangrike rekrute te werf. Die mees suksesvolle hiervan, volgens Weishaupt, was Hertel, 'n kinderjare vriend en kanon van die München se Frauenkirche. Teen die einde van die somer in 1778 het die vereniging 27 lede gehad (insluitende Massenhausen) in 5 takke; München (Athene), Ingolstadt (Eleusis), Ravensberg (Sparta), Freysingen (Thebes), en Eichstaedt (Erzurum).
Gedurende hierdie vroeë tydperk het die vereniging drie grade, naamlik Beginner, Minerval en Geïllumineerde Minerval gehad, waarvan slegs die Minerval-graad 'n ingewikkelde seremonie gehad het. Hierin is die kandidaat geheime tekens en 'n wagwoord gegee. 'n Onderlinge spioenasie stelsel hou Weishaupt op hoogte van die aktiwiteite en karakter van al sy lede. Sy gunstelinge word dan lede van die regerende raad of Areopagus. Sommige beginners was toegelaat om te werf en het sodoende Insinuants geword. Christene van goeie karakter is gesoek, met Jode en heidene is spesifiek uitgesluit, saam met vroue, monnike en lede van ander geheime verenigings. Gunsteling kandidate was ryk en gedwee, bereid om te leer en tussen die ouderdomme 18 en 30 jaar.
Verdere verloop
Om nuwe lede te lok het die stigter, Adam Weishaupt, ’n stelsel van inwydingsgrade, inisiasierituele en spesiale taalgebruik bedink, vermoedelik in ooreenstemming met die Orde van die Goue en Rosekruis, wat ook onder studente lede sou werf. Die beweging het oor Duitsland heen versprei en het glo 2 000 lede gehad.
Die beweging was in klein leesgroepe georganiseer met die doel om jonger lede moreel te vorm tot ideale mense ("nuwe mense"). Daarmee wou hulle die regering infiltreer en vervang en ’n rasionele, vrye en verligte samelewing skep.
In lig hiervan het die beweging skole gestig. Ook die infiltrasie van die owerheid was in ’n mate geslaagd, maar van omstreeks 1784 af is die Illuminati in Beiere vervolg en het hulle hul sentrum verskuif na Weimar en Gotha, waarvan die vorste lede van die Illuminati was. ’n Reorganisasie het gevolg, asook die oprigting van nuwe afdelings in Italië, Frankryk, Denemarke en Rusland.
Dit lyk egter of die beweging in 1788 ophou funksioneer het.
Latere "Illuminati"
In latere gebruik het die naam Illuminati verwys na verskeie organisasies wat beweer het hulle het bande met die oorspronklike Beierse Illuminati of soortgelyke geheime organisasies, hoewel dit onbevestig is. Hulle word dikwels in rolprente, romans, videospeletjies en musiekvideo's uitgebeeld as mense wat in die skadu's wegkruip en die toutjies van mag trek.
Suidoosdistrik, Botswana
Die Suidoosdistrik is die kleinste van die nege distrikte in die Suider-Afrikaanse land Botswana. Die distrik het in 2001 'n bevolking van 276 319 gehad en beslaan die gebied rondom die hoofstad Gaborone. Dit grens aan die Suid-Afrikaanse Noordwesprovinsie.
Kaokogroendoring
Die Kaokogroendoring (Balanites angolensis) is 'n klein struikagtige boom wat inheems is in Angola, Botswana en Namibië. Die spesie het geelgroen blare.
1249
Die jaar 1249 was 'n gewone jaar wat volgens die Gregoriaanse kalender op 'n Vrydag begin het. Dit was die 49ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad.
Alice Patten
Alice Patten (gebore 28 Augustus 1980) is 'n Engelse aktrise. Sy is bekend vir haar rolle in die rolprent Rang De Basanti (2006) en in die televisiereekse Merlin (2008) en Six Wives with Lucy Worsley (2016).
Ekstrapolasie
Ekstrapolasie verwys na die metode om 'n projeksie te maak op grond van beskikbare data, in 'n tydvak wat verwyderd is van die beskikbare veld van data. Hierdie projeksie kan in die verlede of die toekoms wees. 'n Lineêre projeksie veronderstel dat omstandighede en prosesse wat inspeel op data, dieselfde is in die geprojekteerde toestand as by die beskikbare data.
Krzywy Domek
Krzywy Domek ( Pools vir "kromhuis") is 'n buitengewone gebou in Sopot, Pole.
Krzywy Domek is in 2004 gebou. Dit is ongeveer 4 000 vierkante meter groot en maak deel uit van die Rezydent-winkelsentrum. Op die grondvloer is daar kommersiële persele, soos 'n voedselarea, kroeë, soesji eetplek, Costa-koffiewinkel, 'n skoonheidssalon en 'n speletjieskamer. Die gebou is ook die setel van onder andere plaaslike tak van Radio RMF FM en RMF Maxxx. .
Die gebou is ontwerp deur Szotyńscy & Zaleski, wat geïnspireer is deur die sprokiesillustrasies en tekeninge van Jan Marcin Szancer en Per Dahlberg. Dit kan vanaf die Monte Cassino- of Morskastraat ingegaan word.
Krzywy Domehet die eerste plek behaal op die lys van die 50 vreemdste geboue ter wêreld, opgestel deur Portal Village of Joy.
Lewis Gilbert (akteur)
Lewis Gilbert (1862 – 15 Maart 1925) was 'n Britse akteur en regisseur. Hy was bekend vir sy rolle in die rolprente The Hound of the Baskervilles (1921), Dick Turpin's Ride to York (1922), Tense Moments from Great Plays (1922), en Dicky Monteith (1922).
Taaroa
Taaroa of Taaroa is die oppergod van die mitologie van Frans-Polinesië. Terwyl die spelling met die ʻeta gebruiklik is, word dit dikwels in die praktyk weggelaat, veral in ander tale.
Die mite
In die begin was daar net Taaroa, die skepper van alles, insluitende homself. Hy het alleen gewag in sy dop, wat soos ’n eier in die leë niks gedryf het voor die tyd toe die lug, aarde, maan, son en sterre gevorm is. Hy was verveeld en daarom het hy die dop gebreek en uitgeklim, maar alles was stil en donker om hom.
Hy het toe die dop in stukke gebreek en daaruit die rotse en sand gemaak, asook die fondament van die hele wêreld, Tumu-Nui. Uit sy ruggraat het hy die berge geskep; met sy trane die oseane, mere en riviere gevul; uit sy vinger- en toonnaels het hy die skubbe van die visse en skilpaaie gemaak; uit sy vere die bome en struike; met sy bloed het hy die reënboog ingekleur.
Taaroa het toe kunstenaars geroep wat met hul mandjies gevul met To'i gekom het om Tane, die eerste god, te maak. Daarna het Ru, Hina, Maui en honderde ander gevolg. Tane het die lug met sterre versier en die son in die lug gehang om die dag te verlig en die maan om die nag te verlig. Taaroa het toe besluit om sy werk klaar te maak en die mens geskape.
Hy het die wêreld in sewe vlakke ingedeel. Op die heel onderste vlak het die mens gewoon en hulle het vinnig vermeerder. Die mens het die ruimte om hom met allerhande diere en plante gedeel, en kort daarna het hy ingeperk gevoel en sy domein uitgebrei deur ’n gat in sy vlak te maak om hoër op te beweeg. So het hy die een ná die ander vlak gevul totdat al sewe vol was.